Lejligheden var fuldt tilfredsstillende. De tre soverum er store, sengene var gode, men der manglede egentlige gardarobeskabe. Til gengæld var der en ´privat´ opholdsstue til hvert soverum. I det hele taget en lejlighed med masser af plads.
Det er en gammel men restaureret bygning. Den ligger i første sals højde. Uden elevator. Bruseren og det varme vand fungerede perfekt.
Den annoncerede støj fra gaden om natten generede os ikke. Lejligheden ligger i et område stort set uden biltrafik, så man sover særligt godt om morgenen:-)
Hvis denne lejlighed er ledig næste gang vi kommer til Lissabon, så er det den vi vælger.